**עצמה - המרכז לאגודות ספורט עצמאיות (ע"ר)**

**נוהל תמיכה בספורט עממי**

* 1. לסייע למרכז עצמה, כגורם בלתי תלוי, לממש את מטרות העמותה לקידום וסיוע לפעילות ספורט עממי, לטובת שיפור בריאות הציבור והטמעת העיסוק בספורט כחלק מתרבות הפנאי.
	2. קביעת נוהל להקצבת כספים לתמיכה בספורט העממי, על פי אמות מידה וסדרי עדיפות שקופים ושוויוניים.
1. הגדרות:
	1. אירוע ספורט עממי – אירוע ספורט, בין שהוא תחרותי ובין שאינו כזה, אשר רוב המשתתפים בו, אינם נדרשים להיות רשומים באיגוד או בהתאחדות, לרבות ליגות ופעולות מתמשכות.
	2. פעילות ספורט עממי – אירוע ספורט עממי או משלחת ישראלית לתחרויות ספורט עממי בחוץ לארץ.
	3. תחרות גדולה של ספורט עממי – תחרות של ספורט עממי המשתתפים בה לא פחות מ- 1,500 משתתפים.
	4. אגודות – אגודות הספורט, מועדוני הספורט ועמותות הספורט, אשר מקבלים שירותים ממרכז עצמה.
	5. ועדת התמיכות – ועדה שמונתה על ידי ועד מרכז עצמה, לצורך בחינת תמיכות, לפי נוהל זה.
	6. פעילות נתמכת – פעילות ספורט עממי אותה מארגן המוסד המבקש תמיכה, במהלך השנה בה מבוקשת התמיכה.
	7. משלחת ישראלית לתחרויות ספורט עממי בחוץ לארץ – משלחת, אשר לא תפחת מ-10 משתתפים, אשר ישתתפו בתחרויות הספורט העממי, בה משתתפים ספורטאים מ-8 מדינות לפחות, לרבות ישראל.
	8. משתתף בעל מוגבלות – משתתף שהוא אדם בעל מוגבלות, לרבות מוגבלות פיזית או נפשית.
2. תנאי סף מצטברים:

מוסד המבקש תמיכה יוכיח, כי מתקיימים בו כלל התנאים וההוראות כדלקמן:

* 1. מארגן פעילות ספורט עממי או תחרות גדולה של ספורט עממי בשנת התמיכה.
	2. בעל אישור ניהול תקין מן הרשם, המתאים לפי העניין, אשר חתם על ההתחייבויות לפי נוהל זה וכול התחייבות נוספת שתידרש, בהתאם למבחנים לחלוקת כספים לצורך תמיכה של משרד התרבות והספורט במרכזי הספורט והוראות שר האוצר להגשת בקשות לתמיכה בגופי ספורט ולדיון בהן, לפי חוק להסדר ההימורים בספורט, התשכ"ז-1967.
	3. הוגשה בקשה מלאה ומפורטת, במועד הנדרש, בהתאם לנוהל והנחיות מרכז עצמה.
	4. לא תינתן תמיכה לפי מבחנים אלה לפעילות שמספר המשתתפים הישירים בה נמוך מ–50.
1. אופן הגשת הבקשה והטיפול בה:
	1. בקשות לתמיכה בפעילות ספורט עממי בכל שנה קלנדרית, יש להגיש עד לסיומו של חודש נובמבר של אותה השנה, על גבי טופס מתאים ממזכירות מרכז עצמה.
	2. בקשות לתמיכה בתחרות גדולה של ספורט עממי בכל שנה, יש להגיש עד לחודש מרץ של שנת התחרות.
	3. למען הסר ספק, עצמה רשאית להפסיק בחינת בקשות תמיכה חדשות אף אם הוגשו במועד הנדרש כאמור בסעיפים 4.1 ו- 4.2 לעיל או לחלופין להאריך את המועדים כאמור בשנה נתונה, וזאת בשים לב לתקציבה של עצמה בשנה הרלוונטית.
	4. לבקשה יצורפו כל המידע והמסמכים המבוקשים, בהתאם להוראות נוהל זה.
	5. הבקשה תועבר למרכז עצמה לבחינה ראשונית ובדיקת עמידתה בתנאי הסף. במסגרת הבחינה הראשונית, רשאי המרכז לערוך פגישה מקדימה, במטרה לקבל תמונה כללית לגבי הפעילות הנתמכת, קהל היעד, רצינות והיתכנות הפעילות והתרשמות כללית מהגורמים המובילים אותה (להלן: "**אמות המידה המקדמיות**"). בשלב זה, תיבחן גם עמידתה של הבקשה בתנאי הסף. בתום הבחינה הראשונית, יוחלט אם להמשיך לשלבים הבאים או האם מתקיימות נסיבות לדחיית הפניה על הסף (early no).
2. אמות המידה:
	1. שיעור התקציב השנתי שיוקצה לפעילות הנתמכת לפי נוהל זה, יקבע כסעיף תקציבי בתקציב השנתי של מרכז עצמה.
	2. במקרים בהם בשנה קלנדרית נתונה לא יהיה ניצול מלא של התקציב, היתרה לא תיצבר לשנת הכספים הבאה, והיא תועבר לחלוקה לרבדים האחרים בסעיף תמיכה בספורט עממי, באופן יחסי למה שחולק באותה שנה ו/או בהתאם להחלטת ההנהלה.
	3. התמיכה במוסד שבקשתו עומדת בתנאי הסף הכלליים תקבע בהתאם לתבחינים הבאים:
		1. ניקוד בסיסי (30%):

לכל סוג פעילות נתמכת יקבע מדרג ניקוד בסיסי, לפי אמות המידה המקדמיות לבחינת בקשות התמיכה, כפי שנקבעו בסעיף 4.4. לא נקבע מדרג כאמור, "הניקוד המשלים" שלעיל, יחושב כ-100% מהניקוד.

* + 1. ניקוד משלים (70%):

לכל פעילות נתמכת יקבע ניקוד משלים, בין השאר על פי הקריטריונים הבאים:

1. מספר המשתתפים הפעילים (15%):

|  |  |
| --- | --- |
| מספר משתתפים | ניקוד |
| 51 עד 500 | 2% |
| 5,00-1,000 | 4% |
| 1,001-2,500 | 6% |
| 2,501-15,000 | 10% |
| יותר מ-15,000 | 15% |

המידע יתקבל בהתאם להערכות הגוף המבקש או נתוני אירועים קודמים, ככול שישנם.

1. משך הפעילות (10%):

|  |  |
| --- | --- |
| משך הפעילות | ניקוד |
| יום אחד | 2% |
| עד ארבעה מפגשים | 4% |
| עד שישה מפגשים | 6% |
| שישה מפגשים או יותר | 10% |

1. פריסת האירוע (10%):

|  |  |
| --- | --- |
| פריסת האירוע | ניקוד |
| מקומית | 2% |
| אזורית  | 4% |
| מחוזית | 6% |
| ארצית או בינלאומית | 10% |

1. מספר שנות שת"פ עם עצמה בפעילות ספורט עממית (15%)

|  |  |
| --- | --- |
|  מספר שנות שיתוף פעולה עם עצמה בספורט עממי  | ניקוד |
| 1 שנה  | 3% |
| 2 שנים  | 6% |
| 3 שנים  | 10% |
| 4 שנים ויותר | 15% |

1. מידת החשיפה והפרסום של האירוע עם עצמה (20%):

|  |  |
| --- | --- |
| היקף החשיפה | ניקוד |
| מועט (3–1 נקודות)  | 5% |
| בינוני (9–4 נקודות)  | 12% |
| גבוה (10 נקודות ומעלה) | 20% |

הניקוד במשתנה זה יקבע על פי המלצת מרכז עצמה, בהתבסס על הקריטריונים כדלקמן:

דגלים / באנר = 1 נקודה;

פרסום במדיה מקוונת / פרינט מקומי/ארצי = 3 נקודות;

לבוש ממותג = 5 נקודות;

מיתוג שם האירוע עם עצמה = 10 נקודות.

* 1. מבלי לגרוע מיתר התנאים למתן תמיכה לפי נוהל זה, התמיכה תאושר רק אם שוכנע מרכז עצמה שקיימים, או שיושגו ממקורות אחרים, האמצעים הכספיים הדרושים, יחד עם התמיכה שתוענק, ככל שתוענק, למימוש הפעילות שלשמה ניתנה.
	2. יובהר, כי למרכז עצמה שיקול דעת שלא לאשר בקשה שהוגשה, אף אם היא עומדת בכל תנאי הזכאות, וזאת במקרים חריגים ומנימוקים מיוחדים שיפורטו בהחלטתה.
1. היקף התמיכה:

כל מוסד שזכאי לתמיכה על פי אמות המידה הנקובות בסעיף 5 לעיל, יקבל תמיכה בהתאם לחלוקה כמפורט בסעיף 6 זה, כדלקמן:

* 1. מתחת לסך 40 נקודות - לא זכאי לתמיכה.
	2. יותר מ-40 נקודות - זכאי לתמיכה בגובה של 1-15,000 ₪, בשנת התמיכה.
	3. יותר מ-50 נקודות - זכאי לתמיכה בגובה של 15,000-30,000 ₪, בשנת התמיכה.
	4. יותר מ-65 נקודות - תיבחן האפשרות למתן תמיכה בשיעור העולה על התמיכה המנויה לעיל, בהתאם לשיקולי מרכז עצמה ובכפוף לסדרי העדיפויות של המרכז.
	5. במסגרת מתחם התמיכה:
1. תינתן עדיפות לגופים קיימים, אשר נתמכו בשנת תמיכה קודמת על ידי מרכז עצמה.
2. תינתן עדיפות לפעילויות ספורט עממיות, המבוצעות באזור בו קיימות פעילויות עממיות נוספות, אשר מבוצעות ו/או נתמכות על ידי מרכז עצמה.
3. תינתן עדיפות לפעילות המתקיימת בפריפריה.
4. תינתן עדיפות בהתאם להיקף שיתוף הפעולה של הרשות, המקומית בה מתבצעת פעילות הספורט העממית, עם אגודות מרכז עצמה בתחומה.
5. תינתן עדיפות לפעילות לנשים, אוכלוסיות חלשות ומשתתפים בעלי מוגבלויות.
6. תינתן עדיפות לפעילות הנתמכת בלעדית ע"י מרכז עצמה, מבין מרכזי הספורט.
	1. מרכז עצמה רשאי לאשר תמיכה רק בחלק מהפעילות המבוקשת, על פי שיקול דעתה.
	2. סכומי התמיכה הינם חד פעמיים, קבועים בערכים נומינליים, כוללים מע"מ וכול הוצאה נוספת במידה שתחול, ולא יהיו צמודים למדד כלשהו.
7. פיקוח ובקרה:

מרכז עצמה יפקח על מילוי התנאים למתן התמיכות ועל השימוש בתמיכות שניתנו, בתכיפות הראויה בנסיבות העניין, באמצעים הראויים והמידתיים.

1. תנאים לתשלום:
	1. הגורם המאשר את התמיכה בפועל מטעם מרכז עצמה (להלן: "**הגורם המאשר**"), בכפוף להיקף התמיכה שחושב על פי הקריטריונים הנקובים בסעיף 6 לעיל, יהא כדלקמן:

|  |  |
| --- | --- |
| היקף התמיכה[[1]](#footnote-2) | גורם מאשר[[2]](#footnote-3) |
| עד 30,000 ₪ | יו"ר ומנכ"ל |
| עד 50,000 ₪ | ועדת תמיכות (כפי שתקבע מעת לעת ע"י הועד המנהל) |
| מעל 50,000 ₪  | ועד עצמה (הנהלה) |

* 1. החליט הגורם המאשר לאשר בקשה שהוגשה, תישלח למגיש הבקשה הודעה על אישור זכאות, אשר תכלול את סכום התמיכה.
	2. תוקף אישור הזכאות יצוין על גבי ההודעה. על מגיש הבקשה לסיים את כל הפעולות נשוא התמיכה עד למועד האמור, בהתאם לתנאים שנקבעו.
	3. לא הוגשו המסמכים כנדרש, יראו את מגיש הבקשה כמי שויתר על התמיכה והתמיכה תבוטל.
1. כללי:
	1. אין באמור בתבחינים אלה משום התחייבות מצד מרכז עצמה לתת תמיכה כלשהי. מרכז עצמה מדגיש, כי יכולתו להעמיד את התמיכות, מוגבלת ומותאמת ליכולותיו התקציביות המשתנות מדי שנה ובמהלך השנה ולפיכך, על מגישי הבקשה לתכנן את פעילותם, מבלי להסתמך על התמיכות, ואין באי נתינתן כדי להוביל לדרישה או טענה כלשהי, כנגד מרכז עצמה.
	2. מרכז עצמה יהיה רשאי להקפיא או לבטל או לצמצם כל הקצבה/תמיכה או כל חלק ממנה עפ"י שיקול דעתו הבלעדי, בשל שיקולים תקציביים של מרכז עצמה ו/או בשל התנהלות המוסד הנתמך.
	3. העברת התמיכה תיעשה לשיעורין במהלך שנת הכספים, בהתאם לפריסה שתיקבע על ידי מרכז עצמה ובכפוף לתקציבה ולצרכיה.
	4. מתן התמיכה מותנה בביצוע המלא של הפעילות הנתמכת שלשמה ניתנה התמיכה, ובהתאם להוראות המבחנים לחלוקת כספים לצורך תמיכה במרכזי הספורט ונוהל שר האוצר.
	5. מובהר, כי כספי התמיכה לא יהיו ניתנים לעיקול או לשעבוד והמוסד הנתמך לא יהיה רשאי להמחותם לאחר. הוטל עיקול על נכסי המוסד הנתמך לאחר אישור התמיכה, כולה או חלקה, יהיה מרכז עצמה רשאי לבטל את התמיכה ואם הועברה, כולה או חלקה, לדרוש השבת התמיכה.
	6. קיבל המוסד תמיכה לפי מבחנים אלה - הוא יציין בפרסומיו, בקנה מידה סביר, כי הפעילות הנתמכת מבוצעת בתמיכת מרכז עצמה בצירוף סמליל (לוגו) מרכז עצמה והפעילות הנתמכת תמותג בהתאם במקום בולט ובעל נראות, בהתאם לדרישות הסבירות של מרכז עצמה, על חשבון המוסד הנתמך.
	7. התמיכה תאושר רק לשנת כספים אחת, אולם רשאי מרכז עצמה לאשר את התמיכה למשך שנים מספר ולא יותר מארבע שנים, ובלבד שייחתם הסכם מתאים בין מרכז עצמה לגוף הנתמך. הגורם המאשר מטעם עצמה יאשר מידי שנה את סכום התמיכה בעד אותה השנה, והוא ישולם לפי הביצוע בפועל ובכפוף לכך שבאותה שנה מרכז עצמה יקבל בפועל כספי תמיכה מספקים מהמדינה למטרה זו.
	8. המוסד יחתום על הסכם עם מרכז עצמה, המסדיר את התנאים לקבלת התמיכה.
	9. החלטות מרכז עצמה הן סופיות. לא יתקיים דיון חוזר בבקשות, אלא אם כן, המרכז החליט לעשות כן, על סמך מידע חדש שהתקבל ואשר לא ניתן היה לדעת אותו במועד הגשת הבקשה.
	10. למעט אם יקבע אחרת על ידי ועד מרכז עצמה, נוהל זה יהא בתוקף מיום אישורו ולמשך תקופה ראשונית של שנתיים (להלן: "**התקופה הראשונית**"). בתום התקופה הראשונית, ייבחן הנוהל מחדש על ידי ועד מרכז עצמה.

אישור הנהלה – 24.3.21

1. היקף התמיכה ייבדק במצטבר לכל מוסד בשנה נתונה והגורם המאשר יקבע בהתאם. לפיכך, לדוגמא, מוסד אשר ביקש וקיבל תמיכה בסך של 25,000 ₪ ומבקש באותה שנה תמיכה נוספת בסך של 6,000 ₪, יידרש לקבל את אישור ועדת התמיכות לעניין הבקשה הנוספת. [↑](#footnote-ref-2)
2. בכפוף ומבלי לגרוע מנוהל זכויות חתימה של מרכז עצמה. [↑](#footnote-ref-3)